**Bilag 12**

Model for Leveranceaftale

|  |
| --- |
| ***Vejledning til tilbudsgiver****Dette bilag indeholder retningslinjer for Kundens bestilling af Leverancer.* *Bilaget udgør et* ***mindstekrav****.* *Tilbudsgiver skal ikke udfylde eller besvare bilaget i øvrigt i forbindelse med tilbudsafgivelsen.* |

**Indholdsfortegnelse**

[1. Indledning 4](#_Toc506384976)

[2. Videreudviklingsydelser 4](#_Toc506384977)

[**2.1** **Levering af ydelser** 4](#_Toc506384978)

[**2.2** **Kundens bestilling** 4](#_Toc506384979)

[**2.3** **Leverandørens løsningsbeskrivelse** 5](#_Toc506384980)

[**2.4** **Afklaringsfase** 5](#_Toc506384981)

[**2.5** **Vederlag** 6](#_Toc506384982)

[**2.6** **Vurdering og godkendelse af løsningsforslag** 6](#_Toc506384983)

[***2.6.1*** ***Vurdering af løsningsforslag*** 6](#_Toc506384984)

[***2.6.2*** ***Godkendelse*** 6](#_Toc506384985)

[**2.7** **Leverandørens leveranceansvar** 6](#_Toc506384986)

[3. Leverandørens reaktionstider 7](#_Toc506384987)

[Appendiks 12 A Leveranceaftale om levering af en videreudviklingsydelse 8](#_Toc506384988)

[1. Beskrivelse af ydelserne 8](#_Toc506384989)

[2. Levering 8](#_Toc506384990)

[**2.1** **Tidsplan** 8](#_Toc506384991)

[3. Vederlag 9](#_Toc506384992)

[4. Opsigelse 9](#_Toc506384993)

[5. Misligholdelse 9](#_Toc506384994)

[6. Ændringer 9](#_Toc506384995)

[7. Overtagelse og afprøvning 9](#_Toc506384996)

[8. Underskrifter 10](#_Toc506384997)

# Indledning

Dette bilag indeholder en nærmere regulering af Kundens bestilling af Leverancer.

Bilag 11, Ændringshåndtering, indeholder retningslinjer for håndtering af ændringer til bestilte Leveranceaftaler*.*

# Videreudviklingsydelser

## **Levering af ydelser**

Leveranceaftalen omfatter levering af videreudviklingsydelser baseret på forbrugsafregning med en maksimalpris, der ikke kan overstiges uden Kundens forudgående godkendelse.

## **Kundens bestilling**

Kundens bestilling af en Leverance sker i form af en opgavebeskrivelse, der som minimum skal indeholde følgende oplysninger:

* Beskrivelse af de ydelser, der ønskes leveret, herunder evt. særlige krav til Dokumentation (kravspecifikationen)
* Oplæg til leveringstidspunkt
* Beskrivelse af Kundens ydelser i tilknytning til Leverandørens udførelse af opgaven
* Kundens krav til afprøvning af de ønskede videreudviklingsydelser, jf. Bilag 10, herunder om Kunden vil fravælge en driftsprøve
* Leveringssted

Medmindre Kunden ønsker en fælles afklaringsfase gennemført, jf. afsnit 2.4, skal opgavebeskrivelsen være tilstrækkelig detaljeret til, at Leverandøren kan udarbejde et løsningsforslag i form af en løsningsbeskrivelse og den maksimalpris, som vil være forbundet med levering af videreudviklingsydelsen.

## **Leverandørens løsningsbeskrivelse**

Kunden afgør efter drøftelse med Leverandøren, om der skal udarbejdes en løsningsbeskrivelse.

Medmindre andet aftales, skal løsningsbeskrivelsen som minimum indeholde følgende oplysninger:

* En adressering af alle Kundens krav beskrevet i kravspecifikationen
* Beskrivelse af Dokumentation
* Eventuelle konsekvenser for/relationer til Løsningen
* Konsekvenser for servicemål, herunder performance og stabilitet
* Konsekvenser for vederlag for vedligeholdelsesydelser
* Krav til Kundens ydelser
* Eventuel hardware eller software, ud over basis udviklingsværktøj, der indgår i et standard udviklingsmiljø, som måtte være nødvendig som en del af Leverancen
* Angivelse af evt. Standardprogrammel eller Leverandørspecifikt Programmel, der indgår i Leverancen. Se i øvrigt Bilag 8
* En detaljeret tidsplan for levering af Leverancen
* En maksimalpris
* Bemanding af opgaven, herunder besættelse af relevante roller fra de indmeldte CV’er for nøglemedarbejdere, jf. Bilag 5
* Krav til Kundens it-miljø
* Specifikke testaktiviteter

Som led i udarbejdelsen af løsningsbeskrivelsen indarbejder Leverandøren i dialog med Kunden de fornødne ændringer og tilføjelser i det af Kunden udarbejdede udkast til kravspecifikation, således at løsningsbeskrivelsen kan forudsættes fuldt ud at opfylde kravspecifikationen.

## **Afklaringsfase**

Kunden kan anmode om gennemførelse af en fælles afklaringsfase forud for Leveranceaftalens indgåelse, hvor Kunden og Leverandøren i fællesskab udarbejder en løsningsbeskrivelse på baggrund af Kundens kravspecifikation.

Efter endt afklaringsfase præsenterer Leverandøren et endeligt udkast til løsningsforslag til Kundens godkendelse, jf. afsnit 2.6.

## **Vederlag**

Leverandøren modtager vederlag efter medgået tid til de i Bilag 9 angivne timepriser for alle ydelser relateret til udarbejdelse af løsningsforslag, herunder deltagelse i afklaring, jf. afsnit 2.4.

## **Vurdering og godkendelse af løsningsforslag**

### ***Vurdering af løsningsforslag***

Kunden kan vælge at afvise et løsningsforslag, at anmode om ændring af løsningsforslaget eller at acceptere løsningsforslaget.

Hvis Kunden anmoder om ændring af løsningsforslaget, skal Leverandøren inden for rimelig tid udarbejde et revideret løsningsforslag.

### ***Godkendelse***

Ved Kundens godkendelse af et løsningsforslag indsættes dette sammen med Kundens opgavebeskrivelse i Bilag 1 i Leveranceaftalen om levering af videreudviklingsydelse vedlagt i Appendiks 12 A.

Leveranceaftalen underskrives af begge parter, inden arbejdet iværksættes.

## **Leverandørens leveranceansvar**

Hvis det efter indgåelse af Leveranceaftalen konstateres, at kravspecifikationen alligevel ikke opfyldes ved løsningsbeskrivelsen, skal Leverandøren i fornødent omfang supplere eller æn­dre løsningsbeskrivelsen samt levere sådanne yderligere ydelser, der er nødvendige for at opfylde kravspecifikationen og Leveranceaftalen i øvrigt. En sådan levering skal ske på samme vilkår som fastsat i Leveranceaftalen, herunder uden yderligere vederlag end den aftalte maksimalpris, hvis Leverandøren allerede har faktureret det maksimale beløb, jf. punkt 2.1, og inden for de i tidsplanen fastsatte frister.

Såfremt løsningsbeskrivelsen indeholder yderligere funktionalitet m.v. end nødvendigt til at opfylde kravspecifikationen, og uden at dette udtrykkeligt er angivet at være en ændringsmulighed, der skal bestilles særskilt, skal Leverandøren levere dette i tillæg til opfyldelse af kravspecifikationen.

Leverandøren har leveranceansvaret. Dette indebærer, at Leverandøren skal levere de ydelser, herunder Programmel og Dokumentation, der sammen med
Løsningen, Kundens it-miljø, Leverandørens anvisninger om ændringer heri og krav til Kundens medvirken, opfylder kravspecifikationen og Leveranceaftalen i øvrigt.

# Leverandørens reaktionstider

Leverandøren skal, medmindre andet aftales, overholde nedenstående frister ved udarbejdelse af løsningsbeskrivelse på baggrund af Kundens kravspecifikation samt overholde frister for påbegyndelse af opgaveløsning med det tilbudte medarbejderteam.

Opgørelsen herunder viser de maksimale frister for Leverancer, der af Leverandøren estimeres til under 50 timer, fra 50 til 200 timer og på over 200 timer.

|  |  |  |  |
| --- | --- | --- | --- |
|  | **< 50 timer** | **50 – 200 timer** | **> 200 timer** |
| **Løsningsforslag** | 5 Arbejdsdage | 8 Arbejdsdage | 20 Arbejdsdage |
| **Påbegynder opgaveudførsel med det tilbudte team efter godkendelse af løsningsforslag** | 3 Arbejdsdage | 5 Arbejdsdage | 10 Arbejdsdage |

# Appendiks 12 A Leveranceaftale om levering af en videreudviklingsydelse

Denne aftale om levering af en videreudviklingsydelse (Leveranceaftalen) er indgået med hjemmel i Rammekontrakt om vedligeholdelse og videreudvikling af løsningen VandData af […] mellem Konkurrence- og Forbrugerstyrelsen (Kunden) og […] (Leverandøren).

Leveranceaftalen udgør sammen med Rammekontrakten det samlede aftalegrundlag mellem Leverandøren og Kunden om levering af videreudviklingsydelsen.

Rammekontraktens bestemmelser er i det hele gældende for Leveranceaftalen, medmindre andet udtrykkeligt fremgår af Leveranceaftalen.

**Bilagsoversigt**

Bilag 1A: Kundens kravspecifikation

Bilag 1B: Leverandørens løsningsbeskrivelse

Bilag 2: Vederlag

Bilag 3: Tidsplan

# Beskrivelse af ydelserne

Kunden har udarbejdet en kravspecifikation (vedlagt i Bilag 1A), der stiller krav til, hvilke ydelser Leverandøren skal levere. I det omfang Leverandøren har udarbejdet en løsningsbeskrivelse, indgår denne ligeledes i Bilag 1B.

Leverandøren kan ikke påberåbe sig, at det, der fremgår af løsningsbeskrivelsen, medfører, at krav i kravspecifikationen ikke kan opfyldes, medmindre dette er angivet som udtrykkelige forbehold i løsningsbeskrivelsen.

# Levering

## **Tidsplan**

Leverandøren skal levere ydelserne i overensstemmelse med tidsplanen i Bilag 3.

# Vederlag

Leverandøren har krav på vederlag i overensstemmelse med priserne i Rammekontraktens Bilag 9. Vederlaget kan dog ikke overstige den i Bilag 2 anførte maksimalpris, medmindre en overskridelse forinden godkendes af Kunden.

# Opsigelse

Denne aftale træder i kraft ved underskrivelsen og løber som anført i Rammekontraktens punkt 31.

Leveranceaftalen er uopsigelig for Leverandøren. Leveranceaftalen kan til enhver tid opsiges af Kunden med tre måneders varsel.

# Misligholdelse

Ved Leverandørens misligholdelse af Leveranceaftalen gælder Rammekontraktens bestemmelser.

# Ændringer

Hver af Parterne kan fremsætte ændringsforslag efter Rammekontraktens punkt 30.

# Overtagelse og afprøvning

Leverancer afprøves ved en overtagelsesprøve og eventuelt en driftsprøve, jf. Rammekontraktens Bilag 10. Kunden godkender prøven, når godkendelseskriterierne i Rammekontraktens Bilag 10 er opfyldt.

Forud for gennemførelse af overtagelsesprøven har Leverandøren gennemført interne test af Leverancen og fremlægger på Kundens anmodning resultaterne heraf, der dokumenterer, at ydelserne er klar til overtagelsesprøven.

Leverancen overtages, når Kunden godkender overtagelsesprøven. Herefter skal Leverancen idriftsættes og indgår herefter i enhver henseende som en del af Løsningen og er således omfattet af Leverandørens forpligtelser efter Rammekontrakten.

# Underskrifter

|  |  |
| --- | --- |
| Sted:  | Sted: |
| Dato: | Dato:  |
| For Kunden: | For Leverandøren: |